Съобщение:
По информация от посолството у нас, Търговска камара на Австрия започва работа по стартирането  на пилотен проект по системата на дуално обучение в 3 региона на България-София, Габрово и Ямбол. 
В Габрово ще участват фирмите „Цератицит България“ АД и „Резбонарезни инструменти Габрово“ ЕООД. Гимназията, партньор в дуалното обучение, е Професионална техническа гимназия „Д-р Никола Василиади“. Избрана е  професията „Мехатроника“, специалност „Мехатроника“ , по която ще се обучават ученици от пилотна паралелка от учебната 2015/2016г.

В Ямбол участват „Палфингер Продукционстехник България“ ЕООД и „Хидравлични Елементи и Системи“ АД. Гимназията,партньор в дуалното обучение, е Професионална техническа гимназия „Иван Райнов“. Избрани са професия „мехатроника“, специалност „мехатроника“ и  професия „машинен техник“, специалност „технология на машиностроенето“, по които ще се обучават ученици в две пилотни паралелки от учебната 2015/2016г.

Участващите фирми и експерти от гимназиите, заедно със специалисти от Австрия, ще помогнат в изготвянето на актуални учебни планове и програми, адаптирани към дуалната система на обучение, които да отговарят на нуждите и желанията на бизнеса.

Върви подготовката на рекламна стратегия и по редица дейности, свързани с успешната реализация на проекта.

